ועדת הכלכלה, כנסת 20, פרוטוקול מספר 304, 2016-07-27 09:30

איתן כבל: בוקר טוב.

איתן כבל: שלום לכם, שלום דודו, מזל טוב.

איתן כבל: קיבלת את המזל טוב?

<דוברת: כן, קיבלתי.

<דוברת: תודה רבה.

איתן כבל: שלום לכולם.

איתן כבל: בוקר טוב גברתי מנהלת הוועדה, היועצת המשפטית, דובר, רשמת, איתן ברושי.

איתן כבל: אורחים נכבדים, הנושא שעל סדר יומנו היום: כללי הרשות לפיתוח הנגב (מיזמים חקלאיים – תיירותיים משולבים), התשע"ה-2015.

<לאה ורון: ישיבת הוועדה הקודמת בכללים לא נמשכה.

<לאה ורון: היא נסגרה לאחר שסעיף 1 לא התקבל.

<לאה ורון: לפיכך ביקש חבר הכנסת איתן כבל לבקש מהם להגיש בקשה לדיון מחדש.

איתן כבל: נכון.

איתן כבל: ובכן, מי מציג את הדברים?

איתן כבל: אני דורש שכל מי שמדבר, שם ותפקיד לפרוטוקול.

<מרון כליפה: בוקר טוב.

<מרון כליפה: אני היועץ המשפטי של המשרד לפיתוח הפריפריה, הנגב והגליל.

איתן כבל: מי עכשיו השר?

<מרון כליפה: אריה דרעי.

איתן כבל: לא יודע, הלכתי לישון, קמתי, אי אפשר לדעת.

איתן ברושי: שר הפנים ו... לא רק שר הפנים.

<מרון כליפה: אז במסגרת ההסדרה למה שנקרא חוות הבודדים בנגב, הרשות לפיתוח הנגב - היה תיקון בחוק משנת 2010, קבע שנדרשים כללים - -

איתן כבל: אפשר לעצור אותך?

איתן כבל: אתה דיון ראשון או שני?

<מרון כליפה: ראשון.

איתן כבל: תודה.

איתן כבל: אני לא מבקש שתספר לי את הסיפור מהתחלה, ברשותך, סליחה ומחילה כמו שאצלנו אומרים.

איתן כבל: אנחנו במקום אחר.

איתן כבל: אני הבאתי את זה כי ביקשתם לסיים.

איתן כבל: אני לא מתחיל את הדיון.

איתן כבל: אני רוצה להזכיר: היתה הצבעה בפעם הקודמת.

איתן כבל: כיוון שהסעיף היה בתיקו, הוא נפל ואני הגשתי רביזיה.

איתן כבל: אז ברשותכם, זה שאין אף אחד פה מהקואליציה וכל הדברים האלה, זה דיון אחר.

איתן כבל: יכול להיות שאני גם אסגור את הדיון - -

איתן ברושי: למה?

איתן ברושי: יש לנו פה רוב, איתן.

איתן כבל: לא, זה לא העניין.

איתן כבל: איתן, אני לא ביקשתי ממך רוח גבית, את זה אני יודע לעשות לבד.

איתן כבל: לא, זה מכעיס, אתה מבין מה אני אומר.

איתן כבל: אני לא מחלקת קידום של ממשלה על כל דבר אם היא לא מתאמצת אפילו - -

איתן ברושי: אנחנו בעד קידום הנגב.

איתן כבל: בסדר, אני יודע.

איתן כבל: בגלל זה אני קידמתי את הדיון הזה למרות שהייתי צריך להעיף אותו לתוך המושב הבא בכלל, על ההתנהגות של הממשלה.

איתן כבל: מה שאני מבקש ממך - -

<לאה ורון: אני מציעה שעורך דין כליפה יסביר בכמה מילים של סעיף ההגדרות ואתה תשקול אם להעמיד את זה לדיון מחדש, אם לאשר את הבקשה בכלל לדיון מחדש, ולראות איך אנחנו מתקדמים.

איתן כבל: אתה יודע על מה אנחנו מדברים, ברשותך?

<מרון כליפה: כן.

איתן כבל: אני לא רוצה להתחיל מהתחלה.

איתן כבל: אני רוצה שנדבר על הסעיף שעליו עשינו את הרביזיה, אוקי?

איתן כבל: אז בא נתקדם.

<מרון כליפה: אז בסעיף ההגדרות של הכללים תוקם ועדה ברשות לפיתוח הנגב לצורך יישום הכללים, שיהיו חברים בה שלושה חברים מקרב עובדי הרשות.

<מרון כליפה: זה סעיף ההגדרה של הוועדה.

<מרון כליפה: מיזם שהוא חקלאי-תיירותי משולב, וההגדרה השלישית מדברת על תכנית כהגדרתה בחוק התכנון והבנייה.

<מרון כליפה: זה סעיף ההגדרות, סעיף 1 לכללים.

איתן כבל: קודם כל כך, אני אתן לך שמוליק.

איתן כבל: שמוליק דוד, משתי"ל.

איתן כבל: רק שאלה לי אליך: אתה העברת לי את המסמך.

איתן כבל: אתה יודע, אני מאד מזוהה עם התפיסות שלכם וכל מה שכרוך בזה אבל שמוליק, האם ישבת עם נציגי המשרדים השונים?

<שמואל דוד: לא.

איתן כבל: אתה מבין?

איתן כבל: אם זה נדחה עכשיו ואני לא מקיים את הדיון עכשיו, זה כבר לא איזו בקשה להוסיף במקום "ו" "יאמר גם".

איתן כבל: זה כבר כמעט מבנה שלם - -

<לאה ורון: מבנה שלם של ועדה אחרת.

איתן כבל: שבסוף, אם אני דוחה את זה, זה נדחה לעוד שלושה, ארבעה חודשים, ואלוהים יודע מה יהיה.

<שמואל דוד: יכול להיות שהשר הנוכחי יאהב את זה דווקא.

<לאה ורון: כן, אבל מאחר והבאת את זה לפתחה של הוועדה רק היום בבוקר, גם אנחנו לא יכולנו להעביר את זה לנציגי המשרד, שיבחנו אם השר הנוכחי דווקא אוהב את זה.

<רן בנימין: אני מהמשרד לפיתוח הנגב והגליל.

<רן בנימין: אני יכול בקצרה להגיד שהכללים האלה, הם המטרה שנקבעה בחוק לאייש את שש המשבצות הנותרות שהמדינה כבר תכננה, המדינה כבר הקצתה לזה משאבים.

<רן בנימין: אנחנו רק רוצים לעשות סינון ראשוני בלבד, באמת בשביל להביא את האנשים הטובים עם היכולות הנדרשות - -

איתן כבל: אתה היית בדיון הקודם.

<רן בנימין: בוודאי.

איתן כבל: בא תגיד לי עכשיו – היה כאן דב חנין, שהוא בעצם זה שגרם לתיקו.

איתן כבל: הוא גם העלה את ההצעה האחרת.

איתן כבל: בא תגיד לי, סתור אותו, תן לי להעלות את זה להצבעה ונתקדם.

איתן כבל: בא נבצע את הרביזיה.

<רן בנימין: אני אגיד ממש בקצרה: דבר ראשון, מבחינת ייצוג הולם בחוות – לפתחנו בהתחלה, בחוות דרך היין 24 בקשות.

<רן בנימין: הראשונה בהן שגם נדונה ואושרה, אגב, היא חוות "ספינת המדבר" של מר פרחאן שליבי, בדואי מהפזורה, שהגיש בקשה כמו כולם, קיבל ובאמת אושר.

<רן בנימין: דבר שני, גם הכללים האלה, להיפך, מזמינים את כולם ואפשר לקרוא אותם שוב במלואם.

<רן בנימין: אין פה שום אפליה, אין פה שום ניסיון להדיר.

<רן בנימין: להיפך, דווקא ניסיון לבצע את מה - -

איתן כבל: אוקיי, בוא נבצע את הרביזיה.

איתן כבל: מי בעד הבקשה לרביזיה?

איתן כבל: בעד – 3

איתן כבל: נמנעים – אין

איתן כבל: הרביזיה אושרה.

<לאה ורון: חבר הכנסת איתן ברושי מצביע במקום חבר הכנסת יוסי יונה.

<אביטל סומפולינסקי: לעניין סעיף 1, אנחנו דיברנו בישיבה הקודמת בכל מקרה שהנוסח שלו יהיה שמנהל הרשות ימנה ועדה.

איתן כבל: נכון, נכון.

<רן בנימין: בוודאי.

<רן בנימין: יצוין שזה ועדה שהיא רק אחראית בסינון מסמכים.

איתן כבל: עזוב, אנחנו כבר אחרי.

איתן ברושי: "מנהל הרשות" זה הרשות לפיתוח הנגב?

איתן כבל: כן.

איתן כבל: אמרנו, חבר'ה, קודם כל תנו לי להיפטר מהסיפור הזה של הרביזיה.

איתן כבל: איך אומרים?

איתן כבל: אנחנו כאן ולא אישרנו את זה בפעם הקודמת.

איתן כבל: אז אישרנו את הרביזיה.

איתן כבל: אני רוצה להעלות להצבעה את סעיף 1, סעיף ההגדרות.

<ירון סולומון: אפשר לדבר לפני זה?

איתן כבל: סליחה, קיימנו דיון והיתה הצבעה.

איתן כבל: אתה יכול לבקש ממני למרות שכבר היתה הצבעה בפעם הקודמת והיתה רביזיה, אתה מבקש להעיר הערה.

איתן כבל: אנחנו לא בעניין עכשיו לפתוח כאן את כל הדיון.

איתן כבל: אם ככה, אפשר לעשות את זה לשקיעה.

איתן כבל: אבל בבקשה.

<ירון סולומון: אני מהאיחוד החקלאי, מנהל המחלקה להתיישבות.

<ירון סולומון: אנחנו מציעים - יש כאן מה שנקרא "הוועדה אשר תקום ברשות לצורך יישום כללים אלה ואשר יהיו בה שלושה חברים מקרב עובדי הרשות" - אנחנו מציעים לשנות את זה לחברי הרשות.

<ירון סולומון: במקום "עובדים" – "חברי הרשות".

<ירון סולומון: ואז, חברי הרשות, יש לך גם את משרד התיירות וגם את משרד החקלאות.

<לאה ורון: אשר יהיו בו שלושה חברי הרשות?

<ירון סולומון: במקום "עובדי" יהיה "חברי".

איתן כבל: אנחנו מבינים את הפירוש המילולי אבל אדוני לא העלה את זה סתם, רק עניין של לשונאים.

איתן כבל: יש כאן עניין שהוא הרבה יותר עמוק.

איתן כבל: חברים, תנו לי קודם כל להבין.

איתן כבל: בא תגיד לי מה מסתתר מאחורי זה.

<ירון סולומון: אני בא ואומר שמאחר ושותפים בנושא הזה של פיתוח חוות ומיזמים וכולי גם משרדים אחרים, ובקרב חברי הרשות לפיתוח הגליל והנגב גם שותפים משרדים אחרים, אני מציע שיהיו גם נציגים של החברים האלה בתוך הוועדה הזאת, שזה יהיה קצת יותר מה שנקרא - -

איתן כבל: אביטל אומרת לי, ואני זכרתי את זה גם כן, שיש ועדה בין-משרדית - -

<ירון סולומון: זה אחר כך עובר לוועדה הזאת.

<אביטל סומפולינסקי: והיא מורכבת מנציגי המשרדים.

איתן כבל: בדיוק.

<ירון סולומון: נכון, אבל אני בכל זאת מציע, בתור...

איתן כבל: אתה רצית להגיד את מה שאמרתי?

<סער פאוקר: אני מהמועצה האזורית רמת הנגב.

<סער פאוקר: אנחנו מחכים לכללים האלה כבר שנים - -

איתן כבל: עשה לי טובה, בשביל זה אני פה.

<סער פאוקר: אני יודע, אין לי טענות ליושב ראש חלילה, להיפך.

<סער פאוקר: אני חושב שהאויב של הטוב - -

<לאה ורון: בא תאפשר לנו להתקדם.

איתן כבל: האויב זה דיבור מיותר.

<סער פאוקר: - - - בגלל הנוסח שהוצע.

איתן כבל: אין בעיה.

איתן כבל: בבקשה.

<שמואל דוד: יושב ראש הוועדה זיהה בצדק בדיון הקודם, שהרכב הוועדה כרגע, שלושה עובדים שכפופים כולם למנהל הרשות או הוא עצמו.

<שמואל דוד: ההרכב הזה לא הטרוגני, לא משקף מגוון של עמדות.

<שמואל דוד: ספק אם הוא נחוץ בכלל באופן הזה.

<שמואל דוד: לא סתם נקבע שזו החלטה.

<שמואל דוד: אי אפשר להציג את זה כעניין רק של סינון מסמכים או כעניין רק של לבחור אנשים טובים אלא יש כאן עניין של מדיניות, עניין שאינו טכני בכלל ולא עוד מכרז אחד.

<שמואל דוד: לא טוב שזה יתנהל על ידי מנהל הרשות לבדו, זה לא מצב בריא, לא מבחינת איכות ההחלטה, לא מבחינת טוהר המידות.

<שמואל דוד: דרושה כאן איכות מקצועית ברמה אחרת.

<שמואל דוד: דרושה כאן ראיה ציבורית רחבה, ששוקלת שיקולים מגוונים - -

יצחק וקנין: - - -

איתן ברושי: העיקר לא לאשר.

<שמואל דוד: להיפך, אנחנו באנו עם הצעה קונקרטית כדי שתתקבלנה החלטות טובות יותר, שיש שם מגוון של קולות ציבוריים, שתהיה החלטה שיכולה להיות משותפת - -

איתן כבל: תודה שמוליק.

<שמואל דוד: אני רק אפרט את ההצעה עצמה.

יצחק וקנין: תודה אדוני.

יצחק וקנין: תעצור, אתה מתקדם בריצה.

איתן כבל: שמוליק, בכל הכבוד שאני רוחש, ויש לי "מלאן ת'לפים" כבוד.

איתן כבל: עשיתי אתכם ואני עושה אתכם "מלאן ת'לפים" דברים כמו שנאמר בלשון העם, אבל אני לא עובד כך.

איתן כבל: היו פה כבר שבועות רבים מאז.

איתן כבל: תבין, גם ככה קשה כי אתה מקבל דברים חדשים ונושאים חדשים ונושא חדש.

איתן כבל: מה שאתה מבקש ממני זה לעכב את התהליך, לא לשנות את התהליך.

<שמואל דוד: להיפך, להכריע כאן, היום.

איתן כבל: לא, זה לא עובד ככה.

איתן כבל: יש פה נציגי ממשלה, זה החוק שלהם.

איתן כבל: התקנות הן שלהם, לא שלי.

איתן כבל: של השר.

איתן כבל: הוא אומר: אדוני, תודה רבה, תעצור פה.

איתן כבל: הוא לא צריך לבקש אפילו את רשותי, הוא רק מודיע לי.

איתן כבל: זו פררוגטיבה שנתונה לו, ובצדק.

איתן כבל: מה, אם אני מביא לך משהו – כשאתה אומר:

איתן כבל: אני מבצע פעולה שהיא, ולא סתם שאלתי אותך כי זה מסוג הדברים שצריך להביא אותם - זה לא חוק שאתה משחק בו ויש אינטרסים.

איתן כבל: פה זה הוא, הוא מביא את זה "as is".

איתן כבל: הוא אומר: אדוני, כל מה שאני מנסה פה זה לשייף את ההצעה שלהם, לא לשנות אותה.

איתן כבל: אני לא יכול לשנות אותה, מה גם שההצעה הזאת היא כבר חודשים על חודשים אם לא שנים.

איתן כבל: הרי אני נהייתי פה חולץ הפקקים של הכנסת, הוועדה נהייתה - -

<לאה ורון: הישיבה הקודמת התקיימה חודש פחות יום.

<לאה ורון: אפשר היה לבצע את זה תוך חודש.

איתן ברושי: אני מתנצל, הזעיקו אותי לאיזו ועדה.

איתן ברושי: אני רוצה להגיד שהחוות זה דבר חיוני, וכל הפרעה לעניין הזה היא טעות ולכן, אל תחפשו דרכים לעכב את החוות.

איתן ברושי: קודם כל, יש חוות קיימות והן זוכות להצלחה.

איתן ברושי: ב.

איתן ברושי: הנקודה היחידה שאני יכול להבין מההערה של סולומון:

איתן ברושי: עם כל הכבוד למשרדי הממשלה, משרד החקלאות והכפר הוא גורם מרכזי כי בכל מקרה קשור הדבר להקצאות של קרקע, מים ואמצעים נוספים.

איתן ברושי: ולכן, זה לא דומה, עם כל הכבוד לנגב, שהשרים לפעמים משתנות השקפות העולם שלהם.

איתן ברושי: אנחנו יודעים שמשרד החקלאות זה מרכיב מרכזי, ותמיד ראה בחוות האלה דבר נכון יחד עם המועצות האזוריות.

איתן ברושי: לכן, אני חושב שאם אני מפרש נכון של סולומון, ההערה שלכם נובעת, לא תאמנו מקודם, את החיוניות של נציג משרד החקלאות, ואי אפשר לקיים ועדה בלי משרד החקלאות.

איתן כבל: אוקי.

איתן כבל: סליחה, יש לי בקשה, רן, ונעבור להצבעה.

איתן כבל: תן את הסיפור דרך, את תרשים הזרימה כדי שתנוח דעתנו ונתקדם.

איתן כבל: בבקשה.

<רן בנימין: אני באמת אקצר כי זה תהליך של מספר שנים, שאני נמצא בו - -

איתן כבל: רן, לעניין.

<רן בנימין: דבר ראשון, בנוגע לכללים ובניגוד למה שאומרים פה: הכללים עברו גם את האישור והבקרה של משרד החקלאות, שנמצאים פה, כולל מנהל המחוז וגם משרד התיירות - -

איתן כבל: לא, לא, אתה מערבב.

<אביטל סומפולינסקי: סיפור הדרך של מה שחווה היום צריכה לעבור לפי הכללים, ועדה בין-משרדית - -

<רן בנימין: בסדר, רק רציתי להתייחס - -

איתן כבל: נשמה, אנחנו נסיים את זה בדיבורים שלכם עוד שנה.

איתן כבל: חבר'ה, אני רוצה להיות הכי תכליתי ואתם חופרים לי.

איתן כבל: אני רוצה סיפור דרך.

איתן כבל: אני בא לקבל את האישור, ספר לי איך זה קורה.

<רן בנימין: רשות מקרקעי ישראל מודיעה למנכ"ל הרשות על קיומה של תב"ע זמינה לשיווק, שהיא בעצם שש המשבצות עליהן אנחנו מדברים בדרך היין ברמת הנגב.

<רן בנימין: לאחר מכן, מוקמת אותה ועדה.

<רן בנימין: ביקשתם לתקן שמנכ"ל הרשות ימנה את נציגי הרשות.

<רן בנימין: הרשות לפיתוח הנגב מפרסמת הודעה פומבית על בכל כלי התקשורת, כולל פרטים, על החוות, האיתור שלהן, השימושים המותרים וכיו"ב, ופונה לקהל הרחב להגיש בקשות, כמובן עם פרטים שצריך לאסוף.

<רן בנימין: אותה ועדה שמתכנסת - -

איתן כבל: הוועדה מהי?

<רן בנימין: היא בעצם אותם נציגים - -

איתן כבל: השלושה?

<רן בנימין: אני ארחיב מעט, שמבחינתנו, על מנת לייעל את התהליך, ממילא בתהליכים הפנימיים שלנו ציינו שבאותה ועדה גם ישבו, מן הסתם, אותם נציגים של החקלאות והתיירות.

<רן בנימין: סינון תנאי הסף מתבצע במקביל או בכפיפה גם אם הבדיקה המבצעית שהיא מעין פרה-רולינג חקלאי ותיירותי, כמו שכתוב בכללים, וכמובן יהיו נציגים של משרד החקלאות, משרד התיירות, באמת לבדוק שמדובר באיזה רעיון - -

איתן כבל: משהו אמתי.

<רן בנימין: לאחר שווידאנו שהמועמדים עברו את תנאי הסף בלבד, והוועדה או מנכ"ל הרשות ימליץ לשר, כמובן בהיוועצות עם הוועדה הבין-משרדית - -

איתן כבל: יפה, שהיא?

<רן בנימין: שהיא מורכבת מנגב-גליל, חקלאות, תיירות, סביבה ומשפטים, לפי החוק, ובעצם לאור זה יודיעו למי שנפסל ויודיעו למי שעבר.

<רן בנימין: את הרשימה הזאת מעבירים לרשות מקרקעי ישראל, והיא מוציאה מכרז בין אלה שעברו.

איתן כבל: תודה.

איתן כבל: חברים, אני מעלה להצבעה את ההגדרה עם השינויים לסעיף 1.

איתן כבל: מי בעד ירים את יוד?

איתן כבל: בעד – 1

איתן כבל: נמנעים – אין

איתן כבל: תודה, הסעיף אושר.

איתן כבל: בבקשה.

איתן כבל: מי קורא?

<מרון כליפה: "הודעה על הזמנה להגיש בקשות 2.

<מרון כליפה: הרשות תפרסם בעיתון נפוץ ובאתר האינטרנט של הרשות, הזמנה (להלן – ההזמנה) להגיש לה בקשות להכיר במיזם ולקבל המלצתה להקצאת מקרקעין עבורו (להלן – הבקשה) לאחר שקיבלה הודעה מרשות מקרקעי ישראל על קיומה של קרקע זמינה אשר ניתן להקים עליה מיזם כאמור.

<מרון כליפה: "

<אביטל סומפולינסקי: דברנו בשעתו גם על זה שזה יפורסם מעיתון אחד, ובהקשר להערות הכלליות, אולי כדאי שאחד מהם יהיה גם בשפה הערבית.

<אביטל סומפולינסקי: שניים בעברית ואחד בערבית.

איתן כבל: מהסיבות הברורות, ולא באיזה מקומון אזוטרי.

<אביטל סומפולינסקי: בעיתון נפוץ.

<אביטל סומפולינסקי: אז שני עיתונים בעברית ואחד בערבית.

איתן כבל: "נפוץ" זאת הגדרה מאד מסוכנת.

איתן כבל: איפה נפוץ?

איתן כבל: זאת אומרת - -

<מרון כליפה: יש שני עיתונים שהם נפוצים בערבית ולא בהכרח הם הנפוצים בנגב.

איתן כבל: בדיוק.

איתן כבל: הבנתם את הכוונה שלי.

איתן כבל: הערות?

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: סעיף 2 אושר.

<מרון כליפה: "הגשת בקשה להקצאת מקרקעין למיזם 3.

<מרון כליפה: (א) הבקשה תוגש במועדים שתקבע הרשות בהזמנה, אשר לא יפחתו מ-60 ימים ממועד פרסום ההזמנה.

<מרון כליפה: (ב) הבקשה תכלול את הפרטים האלה: (1) שם פרטי ושם משפחה של המבקש או המבקשים, אם הבקשה מוגשת על ידי זוג; (2) מספר תעודת זהות; (3) תאריך לידה; (4) כתובת נוכחית; (5) דרכי התקשרות; (6) פירוט בדבר ניסיון תעסוקתי שנוגע לתחום החקלאות, התיירות או תחום תעסוקתי מתאים אחר; (7) עיסוק נוכחי; (8) פירוט בדבר השכלה והכשרה לימודית מתאימה.

<מרון כליפה: (ג) לבקשה יצורפו מסמכים אלה: (1) תיאור מפורט של המיזם המבוקש, הכולל פירוט של השימושים החקלאיים והתיירותיים המתוכננים במקרקעין, בצורף תכניות עסקיות שיוכיחו היתכנות כלכלית למיזם המבוקש; (2) התחייבות של מגיש הבקשה (להלן – המבקש) להתגורר בשטח המיזם, לפי הנוסח שבתוספת; (3) התחייבות של המבקש להשתמש במקרקעין, לשם הפעלת המיזם, כפי שהוצג בבקשה; (4) העתק תעודת הזהות.

<מרון כליפה: (ד) טופס לדוגמה של הבקשה יימצא ברשות ובאתר האינטרנט של הרשות.

איתן כבל: הערות.

<אביטל סומפולינסקי: בסעיף קטן (א) זה לא יפחת מ-60 יום ולא יעלה על?

<אביטל סומפולינסקי: צריך לתחום את זה בלוח זמנים.

<רן בנימין: שתהיה לאנשים שהות.

איתן כבל: תכניסו את ההערה של היועצת המשפטית.

איתן כבל: מי בעד?

<שמואל דוד: עוד הערה: דרוש שתהיה התייחסות לשאלה של ההשלכות הסביבתיות לתכנית.

<שמואל דוד: זה חלק מהסיפור.

<שמואל דוד: יש כאן התייחסות להתכנות כלכלית, שזה כמובן חשוב, או עסקית, אבל כל הנושא של השלכות כלכליות לא נזכר.

איתן כבל: יתווסף.

<רן בנימין: שלושה חודשים אבל בכל מקרה, כשהוא ניגש ויכולים להרחיב - -

איתן כבל: רן, עברנו לחפירה.

איתן כבל: עזוב.

איתן כבל: תוציא וגמרנו.

<אביטל סומפולינסקי: אז 90 יום?

איתן כבל: כן.

איתן כבל: מי בעד הסעיף עם התוספות והשינויים ירים את ידו?

איתן כבל: בעד – הרוב

איתן כבל: נמנעים – אין

איתן כבל: הסעיף אושר.

<מרון כליפה: "תנאים מוקדמים 4.

<מרון כליפה: בקשה רשאי להגיש מי שהתקיימו בו שני אלה: (1) יחיד או זוג, אזרחי ישראל, שמלאו להם עשרים ואחת שנים; (2) אינו בעל זכויות במיזמים חקלאים-תיירותיים משולבים אחרים או בנחלה חקלאית, ואולם רשאי בעל זכויות בנחלה חקלאית להתחייב בפני רשות מקרקעי ישראל כי יוותר על זכותו בה, אם יוקצו לו מקרקעין להקמת מיזם חקלאי תיירותי משותף.

<מרון כליפה: "

איתן כבל: הערות.

איתן כבל: תודה.

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: אושר סעיף 4.

<מרון כליפה: "סדרי עבודת הוועדה 5.

<מרון כליפה: הוועדה תקבע את סדרי עבודתה.

<מרון כליפה: "

<אביטל סומפולינסקי: ככל שאינם קבועים כמובן בכללים.

איתן כבל: אוקי.

איתן כבל: מי בעד?

איתן כבל: בעד – הרוב

איתן כבל: נמנעים – אין הסעיף אושר.

איתן כבל: תודה.

איתן כבל: אושר.

<מרון כליפה: "דיון בוועדה 6.

<מרון כליפה: הוועדה תזמין לדיוניה את נציג הרשות המקומית אשר בתחומה עתיד לקום מיזם.

<מרון כליפה: "

איתן כבל: הערות?

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: אושר.

<מרון כליפה: "השלמת פרטים 7.

<מרון כליפה: ראתה הוועדה שפרטי הבקשה או המסמכים המצורפים לה אינם מספיקים כדי לבררה, תדרוש מן המבקש השלמת הפרטים החסרים.

<מרון כליפה: "

<אביטל סומפולינסקי: רק חסר פה את תוך כמה זמן היא תקבל?

<רן בנימין: השאלה אם זה לא משהו שהוועדה תקבע בכללים שלה בסדרי עבודה.

איתן כבל: תוסיף ש"הוועדה תקבע".

איתן כבל: אני רוצה לוודא שזה יהיה.

<רן בנימין: אוקי.

<רן בנימין: כפי שהוועדה תקבע בסדרי עבודתה.

<אביטל סומפולינסקי: לא, הרעיון הוא שאתם מגישים בכלל, באופן כללי, אין פה לו"ז לכמה זמן - -

<רן בנימין: כי זה בתוך סדרי הוועדה לדעתי.

<מרון כליפה: היא יכולה לתת לו 30 יום להשלמת פרטים.

איתן כבל: רן, אני לא ביקשתי את דעתך אלא את ידיעתך.

איתן כבל: זה שני דברים שונים לחלוטין.

איתן כבל: זה שדעתך פה נשמעת זה בסדר אבל יכול להיות שבמקום אחר, אחר כך, היא לא תשמע.

איתן כבל: אתה מבין?

<רן בנימין: תוך 30 יום.

יצחק וקנין: אחרת יהיה לו זמן פתוח.

איתן כבל: המדיניות, כמו שאני תמיד אומר גם לחדשים, זה מינימום עבודה לעורכי דין.

איתן כבל: ופה יש פוטנציאל מאד גדול.

איתן כבל: אם הדברים לא חלוטים, ברורים עד כמה שניתן, זה פותח פתחים למלחמות עולם מיותרות.

<אורן אבלה: ואז אנחנו מתפרנסים.

איתן כבל: בכל מקרה אתם תתפרנסו.

<רות פרמינגר: תוך כמה זמן היא בודקת את זה?

<רות פרמינגר: זאת גם שאלה.

<רות פרמינגר: היא יכולה לבדוק את זה חודש, חודשיים ושלושה.

<רות פרמינגר: צריך להגדיר כמה זמן.

<אביטל סומפולינסקי: גג של כמה זמן הוועדה צריכה לקבל, כשצריך רק לזכור - -

איתן כבל: הענין הוא כזה: כשמוגשת בקשה, תבינו, אנשים פה זה מיזם כלכלי.

איתן כבל: אנשים הולכים ומגייסים כסף, מבצעים פה פעולות שהן כלכליות, חלקן כבדות משקל, וצריך לייצר מצב - אתה יודע, להיות תלוי בין שמים וארץ זה הכי נורא.

איתן כבל: לכן, כשבא אדם, אם אין והוא הניח את כל המסמכים הנדרשים, הוא רוצה לדעת שעת התחלה, שעת סיום, פחות או יותר.

<אביטל סומפולינסקי: תחשוב שהוא גם הלך, הביא את כל האישורים ואז הוא מגיע לרשות.

<אביטל סומפולינסקי: אחר כך הוא צריך ללכת לשר עם הוועדה הבין-משרדית ואז למכרז.

איתן כבל: הנקודה היא כזאת: יש כאן נציגים של רמ"י?

איתן כבל: שירה, ברשות מקרקעי ישראל מאד אוהבים - חסר עוד טופס.

<מרון כליפה: בשלב הזה הם לא נמצאים אז אנחנו.

<מרון כליפה: ..

איתן כבל: הייתי שם.

איתן כבל: כל משרד, יש לו דפוס התנהלות.

איתן כבל: בביטוח לאומי והמנהל, תמיד חסר טופס.

איתן כבל: אפילו שהם רשמו והבאת הכל, ואז מגיע השלב: אני שכחתי להגיד לך שחסר טופס.

<אביטל סומפולינסקי: אפשר גם במקרים חריגים שמנהל הרשות יאריך את המועד מטעמים מיוחדים אבל שתהיה איזה מסגרת זמן שיהיה למישהו שנכנס לתהליך, שהוא יודע תוך 60 יום או 45 יום - -

<מרון כליפה: אנחנו מדברים על ההמלצה של הוועדה לשר או על האישור הסופי?

<אביטל סומפולינסקי: הכללים.

<אביטל סומפולינסקי: הוועדה תמליץ לשר תוך איקס יום מיום...

<מרון כליפה: אני מאמין ש-90 ימים.

<יואב מורג: שימו לב לסעיף 8, שאנחנו צריכים לקבל פה אישור גם של משרד החקלאות או של משרד התיירות לפני שהוועדה ממליצה.

<יואב מורג: ו-90 יום, לצערי, לא שאנחנו מבקשים עוד טופס אלא עוד הרבה טפסים, אנחנו לא נעמוד בזה.

<יואב מורג: זאת אומרת, אנחנו צריכים איזה חודשיים שלושה בשביל לאשר אצלנו, בהנחה שהבקשה מושלמת.

<אביטל סומפולינסקי: אבל מי אמור לפנות?

<אביטל סומפולינסקי: המבקש עצמו אמור לפנות למשרד החקלאות ולמשרד התיירות ולבקש את האישור ולהגיע אליכם כבר עם כל האישורים האלה או שהוא אמור לבוא לוועדה, ואז הוועדה שולחת את הטפסים לחקלאות?

<יואב מורג: זה יהיה במקביל.

<יואב מורג: אני מניח שהוא יגיש את הבקשה לוועדה, אלינו, למשרד החקלאות עם כל החומרים ואז נביא את זה למה שאנחנו קוראים ועשת פרוגרמות, נאשר את זה, ורק אז הוועדה יכולה להוציא - -

איתן כבל: חברים יקרים, הכל נכון.

איתן כבל: תן לי לו"ז.

<יואב מורג: משרד החקלאות – שלושה חודשים.

איתן כבל: אחרי?

איתן כבל: עוד שלושה אחרי?

<דודו קוכמן: זה ריאלי, אין מה לעשות מבחינת התהליכים של מחוז.

<אביטל סומפולינסקי: - - -

איתן כבל: אני מבין, אני לא רוצה לייצר מועדים ריקים מתוכן אבל חייבים דווקא בגלל זה, במשנה תוקף לייצר מועדים.

<רות פרמינגר: אבל עברנו לשלב הזה ולא אמרנו כמה זמן הוועדה צריכה לפנות לבן אדם, להגיד לו שחסרים פרטי.

<רות פרמינגר: כמה זמן - -

איתן כבל: אמרנו.

איתן כבל: 30 יום, זה נרשם.

<אביטל סומפולינסקי: לא, לא.

<אביטל סומפולינסקי: תוך כמה זמן הוועדה צריכה לבדוק את המסמכים שלה ולהחליט האם חסרים, זה לדעתי תוך שבוע אתם צריכים לפתוח את הבקשה, לראות מה החסרים ולהגיד לו שיש לו חודש להשלים את המסמכים האלה והאלה, אחרת הוא רק אחרי חודשיים יקבל הודעה שחסרים - -

<מרון כליפה: אפשר לקבוע זמן מהמועד האחרון להגשת הבקשות, אפשר לקבוע, אני מאמין, 14 יום.

<אביטל סומפולינסקי: למה זה צריך להיות מהמועד האחרון להגשת בקשה?

<אביטל סומפולינסקי: הוא הגיש בקשה, שמישהו יבדוק, יסתכל על הבקשה ויגיד: חסרים - -

<רן בנימין: זה כמו מכרז, אנחנו פותחים את זה במועד אחד.

<אביטל סומפולינסקי: זה לא אחד זוכה.

<אביטל סומפולינסקי: אנחנו בודקים לראות מי עומד בנתונים.

<אביטל סומפולינסקי: כל מי שעומד בנתונים - -

<רן בנימין: יכול להיות שגם יהיו 400 בקשות או 1000 בקשות.

איתן כבל: העניין ברור.

עבד אל חכים חאג' יחיא: אנחנו רוצים גם להבטיח את השקיפות בנושא הזה.

איתן כבל: נכון.

איתן כבל: אני מעדיף, ופה אני לא אתך אביטל, כי אני רוצה שבסיום המועד יפתחו כולם במכה.

<אביטל סומפולינסקי: אין בעיה, עדין צריך מועד - -

איתן כבל: מסכים, מסכים, רק אני אומר ההיפך, אם אתה כל פעם פותח, זה מייצר בעיה גדולה מאד מאד.

<אביטל סומפולינסקי: אין שום בעיה, הוועדה תבחן את פרטיה אבל תוך כמה זמן מהמועד האחרון?

איתן כבל: שבועיים.

<אביטל סומפולינסקי: שבועיים תבדקו - -

<מרון כליפה: בדיקה ראשונית תהיה, השלמת מסמכים - -

<אביטל סומפולינסקי: והוא, יש לו חודש להשלים מסמכים.

<אביטל סומפולינסקי: במסמכים האלה הוא צריך להביא אישור של משרד החקלאות ואישור של משרד התיירות או שבשלב הזה - -

<מרון כליפה: לא, הוא מגיש את הבקשה לרשות, וברגע שהרשות מתחילה לבדוק את הבקשה, היא פונה למשרד החקלאות ולמשרד התיירות, מעבירה את הבקשה והם עושים את הבדיקות שלהם במסגרת הוועדה של הרשות.

<אביטל סומפולינסקי: אז צריך לקצוב זמן למשרד החקלאות ולמשרד התיירות, ובהמשך לכך לקצוב זמן - -

<מרון כליפה: זה בסעיף 8, כשנגיע ל - -

<רות פרמינגר: שאלה קטנה: מה קורה אם הבן אדם תוך 30 יום לא יכול להשיג מסמך שלא תלוי בו - -

איתן כבל: הוא מודיע.

<רות פרמינגר: - - יש לו אופציה להאריך את ה-30?

<רות פרמינגר: אם יש איזה מסמך של מקום מסוים שהוא לא יכול להגיע אליו או שהם מתעכבים וזה לא הוא מתעכב, והוא מראה למי שצריך להראות שהוא עשה את כל מה שהוא יכול כדי להשיג את זה.

איתן כבל: אז אפשר להוסיף שלמנהל תהיה אפשרות להאריך מועדים.

<אביטל סומפולינסקי: אז אנחנו נאריך מועדים גם לוועדה וגם למבקש מטעמים מיוחדים שירשמו.

<יואב מורג: ומה שאנחנו עושים בפרקטיקה אם המבקש מתקשה להשיג מסמכים, אנחנו פועלים מול אותו גוף שהוא לא משיג את המסמכים, פונים אליו, ואנחנו מסייעים לו בדברים האלה ובדרך כלל זה עובד.

איתן כבל: אוקי.

איתן כבל: סעיף 8.

עבד אל חכים חאג' יחיא: אי אפשר לסמוך על זה שיעבירו לו.

עבד אל חכים חאג' יחיא: אי אפשר בחוק לסמוך על זה שהם יענו.

איתן כבל: ברור, אבל בשביל זה כתבנו את הדברים.

<רות פרמינגר: אבל יש רצון טוב.

איתן כבל: אוקי.

איתן כבל: חברים, אני מעמיד להצבעה את סעיף 7 עם התוספות של השבועיים והשלושים ימים.

איתן כבל: מי בעד, ירים את ידו?

איתן כבל: בעד – הרוב

איתן כבל: נמנעים – אין

איתן כבל: סעיף 7 אושר עם התוספות.

<מרון כליפה: "המלצת הרשות 8.

<מרון כליפה: הועדה תמליץ לרשות מקרקעי ישראל, באישור השר, להקצות זכויות במקרקעין למבקש העומד בכל התנאים שלהלן: (1) המיזם המבוקש תואם את התכנית החלה על המקרקעין, שלגביהם מתבקשת הכרה כמיזם חקלאי-תיירותי; (2) המיזם כולל הקמת יחידת מגורים לשימוש המחזיק וכן מבנים חקלאיים או תיירותיים הנדרשים לביצועו; (3) משרד החקלאות ופיתוח הכפר אישר כי – (א) השימוש החקלאי המבוקש במסגרת המיזם הוא בעל היתכנות כלכלית, מבוסס על קרקע ומים זמינים וראויים לצרכים חקלאיים ויבטיח שימוש חקלאי במקרקעין; (ב) המבקש בעל יכולת פיננסית לנהל מיזם חקלאי, כמוצע בבקשתו; (ג) אם יוקצו למבקש מקרקעין לשם הפעלת המיזם, הוא יהיה זכאי למכסת מים לשם כך, לפי תכנית העבודה ("הפרוגרמה") שאישר משרד החקלאות ופיתוח הכפר.

<מרון כליפה: (4) משרד התיירות אישר כי – (א) השימוש התיירותי המבוקש במסגרת המיזם הוא בעל היתכנות כלכלית; (ב) המבקש בעל יכולת פיננסית להקמתו של המיזם התיירותי; (ג) המיזם כולל שימוש תיירותי משמעותי במקרקעין לתועלת הציבור לפי נוהלי משרד התיירות.

<מרון כליפה: (5) המבקש הוכיח כי הוא בעל יכולת וניסיון מקצועי הדרושים לניהול המיזם.

<מרון כליפה: (6) המבקש התחייב להתגורר בתחומי המיזם.

איתן כבל: שאלות?

איתן כבל: בבקשה.

<מנחם זלוצקי: אני מהמשרד להגנת הסביבה, ולי יש שתי שאלות: 1.

<מנחם זלוצקי: כתוב "תכנית".

<מנחם זלוצקי: למה הכוונה בתכנית?

<מנחם זלוצקי: האם מדובר מספיק רק שתהיה תכנית מתאר ארצית או אפילו מחוזית או שצריך תכנית מפורטת?

<מנחם זלוצקי: כי אחרת זה דבר כללי.

<מנחם זלוצקי: הדבר השני זה לגבי ההיבטים הסביבתיים.

<מנחם זלוצקי: אמנם משרד החקלאות בודק שזה עומד במכסת המים ופרוגרמה כלכלית אבל לכל ייצור חקלאי יש גם תוצרים שמשרד החקלאות לא מתייחס אליהם כי זה לא מעניינו, ומישהו אחר ידאג.

<מנחם זלוצקי: ומה קורה עם הדבר הזה?

<מנחם זלוצקי: זאת אומרת - -

איתן כבל: מנחם, העניין ברור.

<מנחם זלוצקי: - - כולל מים.

<מנחם זלוצקי: במים משתמשים גם לשירותים.

<מנחם זלוצקי: מה קורה עם כל התשתיות האלה?

<מנחם זלוצקי: מי בודק את זה, משרד החקלאות?

<מנחם זלוצקי: משרד התיירות?

<מנחם זלוצקי: זה לא תפקידם.

<רן בנימין: אני אגיד בקצרה: ראשית, גם המשרד להגנת הסביבה שותף לטיוטה הזאת, ובאמת היו דיונים בנושא.

<רן בנימין: בכל מקרה, סוכם שהיות שזה בעצם מדובר בהצעה ראשונית ולא בפרוגרמה החקלאית קודם כל, ולא בתכנית שאמור להגיש לאישור לאחר שיזכה.

<רן בנימין: מדובר פה רק בשלב הצינון ולא בתכנית כולה.

<רן בנימין: באמת נשאלה שאלה, ובצדק אמר נציג משרד החקלאות, איך נעביר באמת ועדת פרוגרמות כי יכול להיות שיהיו פה מאות אנשים.

<רן בנימין: ולכן, בעצם מדובר במעין פרה-רולינג ולא בוועדת פרוגרמות חקלאית, שגם עולה המון כסף והמון זמן והמון אנשים, ומדובר באיזה צינון ממש מדגמי, שלאחריו הזוכים בלבד יצטרפו לעבור את כל התהליך, לרבות סביבה, תכנון, חקלאות וכדומה.

איתן כבל: בבקשה.

<יעקב מוסקוביץ: אני ממועצה אזורית רמת הנגב.

<יעקב מוסקוביץ: אני רוצה להזכיר פה להגנת הסביבה – החוות שמדובר עליהן, שצריכים להוציא אותן למכרז, זה חוות שעברו כבר את ההליך התכנוני.

<יעקב מוסקוביץ: הן כבר נמצאות בוועדה המחוזית.

<יעקב מוסקוביץ: הן אושרו כבר בוועדה המחוזית.

<יעקב מוסקוביץ: זאת אומרת, כל מי שילך למכרז, יש לו דברים ברורים מה הוא הולך לעשות ומה מותר לו לעשות מבחינה תכנונית.

<יעקב מוסקוביץ: איפה הוא יכול לעשות חקלאות, כמה מבנים מותר לבנות פה.

<יעקב מוסקוביץ: מבחינה תכנונית הנושא הזה סגור.

<יעקב מוסקוביץ: זאת אומרת, מי שמגיש כבר יודע מה מותר לו ומה אסור לו לעשות בחווה הזאת.

<יעקב מוסקוביץ: תודה.

איתן כבל: סליחה, הנחת העבודה שלי שאתה לא ניגש למכרז עם עיניים קשורות.

איתן כבל: ופה אתה יודע שמותר לך לעשות בניין 10 קומות, והאם יש מחוברים ולא מחוברים ואיפה הם וכל הדברים שאנחנו מכירים, נראה לי שזה א-ב.

<אביטל סומפולינסקי: מי שמניע את התהליך הזה זה רשות מקרקעי ישראל.

<אביטל סומפולינסקי: לכן, רשות מקרקעי ישראל לא תפנה לרשות לפיתוח הנגב כשאין תכנית מתאימה והיא לא ברמת תכנית מתאר - -

<רן בנימין: אתה לא יכול להתחיל בכלל להניע את התהליך - -

איתן כבל: אתה לא עכשיו עושה לאדמה מכירת קרקע חקלאית שאומר לו: יום אחד יהיה בה.

<מנחם זלוצקי: אז צריך לכתוב את זה.

<מנחם זלוצקי: אם זה כל כך ברור, שיהיה כתוב.

<מנחם זלוצקי: אם זה לא כתוב, זה אומר שזה לא ככה.

איתן כבל: קודם כל, אני מבין את מה שאתה אומר, ואם הגענו לרזולוציות כאלה של חוסר – אבל אין לי בעיה.

<אביטל סומפולינסקי: סעיף 2 אומר שרשות מקרקעי ישראל תודיע על קיומה של קרקע זמינה אשר ניתן להקים עליה מיזם כאמור .

<אביטל סומפולינסקי: כשיש תכנית מתאר ארצית, זאת לא נחשבת קרקע זמינה למיטב הבנתי.

<שירה תם: - - -

איתן כבל: תודה, העניין ברור.

<רות פרמינגר: שאלה קטנה להבהרה: אם הוועדה היא זו שמחליטה, אז אני לא כל כך מבינה למה צריך בסעיף 8(3) משרד החקלאות אישר כי, ואחר כך: משרד התיירות אישר.

<רות פרמינגר: זה לא ועדה שעושה את זה?

<רות פרמינגר: פשוט מבחינת התהליך ואורך הזמן.

<רן בנימין: כי העובדים של הרשות הם לא אנשי חקלאות ולא אנשי תיירות ולפיכך, אנחנו מבקשים להיעזר ולהתייעץ עם הגורמים הרלוונטיים.

איתן כבל: נכון, צודקים.

<אביטל סומפולינסקי: שתי שאלות:

<אביטל סומפולינסקי: חוץ מזה שצריך לתחום פה את הזמן, גם בסעיף 8(2) המיזם כולל הקמת יחידת מגורים לשימוש המחזיק או שזה לשימוש המבקש?

<אביטל סומפולינסקי: זה צריך להיות מבקש.

<מרון כליפה: אוקי.

<אביטל סומפולינסקי: הדבר השני, אתם מבקשים שהמבקש יתחייב להתגורר בתחומי המיזם.

<אביטל סומפולינסקי: ההתחייבות מוגבלת בזמן?

<אביטל סומפולינסקי: 5 שנים, 10 שנים?

יצחק וקנין: לא, כל זמן שהוא מפעיל את המיזם הזה, לדעתי הוא צריך להיות שם.

איתן כבל: שניה.

איתן כבל: השאלה אם הוא חייב להיות שם כל יום?

<קריאות: לגור.

איתן כבל: חברים, על הדברים האלה אחר כך מלחמות.

איתן כבל: תאמינו לי, אני מכיר את זה, עד היום אני מקבל מכתבים כאלה.

איתן כבל: מה זה נקרא לגור?

איתן כבל: אם הוא בא לשם לסופי שבוע, הוא לא גר?

איתן כבל: הוא גר.

איתן כבל: פעמיים בשבוע?

איתן כבל: אם אתה מגדיר שמרכז חייו הוא שם זה עניין אחר.

איתן כבל: לכן אני אומר את הדברים האלה - -

יצחק וקנין: לדעתי, אם הוא מקבל דבר כזה, הוא צריך שמרכז חייו יהיה שם ולא בסופי שבוע.

איתן כבל: זה מסוג הדברים שזה יותר מדי.

יצחק וקנין: איתן, מרכז חייו.

איתן כבל: הוא גר בכלל בתל-אביב ויש לו עובדים שם.

איתן כבל: יכול להיות שהוא מגיע רק - -

<יעקב מוסקוביץ: ולא זו המטרה.

<קריאה: אבל מרכז חייו זה בסדר.

<נועה עמירב: אני ממשרד המשפטים.

<נועה עמירב: הערה ממשהו שהתבהר הרגע בשיח כאן:

<נועה עמירב: בסעיף 3(ג) כתוב שמשרד החקלאות צריך לאשר שהמבקש יהיה זכאי למכסות מים.

<נועה עמירב: למעשה, הבנתי עכשיו שמשרד החקלאות לא ממש מאשר את מכסות המים, הוא נותן המלצה לרשות המים.

<נועה עמירב: אז רק צריך להתאים את הנוסח.

איתן כבל: מאה אחוז, צודקת.

<אביטל סומפולינסקי: ולוח הזמנים למשרד החקלאות והתיירות?

<יואב מורג: אני בקשתי שלושה חודשים אבל - -

<אביטל סומפולינסקי: גם אם הבדיקה היא פרה-רולינג?

<אביטל סומפולינסקי: זה חשוב כי אחר כך אתם עוברים את כל הדבר הזה שוב פעם במסגרת הוועדה הבין-משרדית.

<אביטל סומפולינסקי: צריך שיהיה פה לוח זמנים הגיוני.

איתן כבל: אני אגיד לך מה הבעיה שלי?

איתן כבל: שגם הלו"ז שאנחנו כותבים אותו, אין לי ספק שאף אחד לא יעמוד בו.

איתן כבל: אני כבר רואה שזה לוקח תהליך של שנתיים, שלוש.

איתן כבל: אל תעשו לי ככה.

<יואב מורג: אתה לא חושב שאני חשוד בתור אחד - -

איתן כבל: יואב, שניה.

איתן כבל: אני מאחל לך רוב שנים של בריאות אבל אני גם מאחל לך להתקדם בסולם המשרד, ואז יבוא מישהו אחר, שיכול ויראה את הדברים אחרת.

איתן כבל: תקשיב, אחת הבעיות - -

<יואב מורג: צריך לחנך את הבא בתור - -

איתן כבל: לא, עשה לי טובה.

איתן כבל: אדוני, יורידו לך על הראש, אנחנו מכירים את זה.

איתן כבל: אני מנסה להגיד לך את הדבר הבא, תקשיב טוב, טוב: כשכותבים חקיקה, אם אנחנו אלה שיושבים סביב השולחן, לנצח נעסוק בעניין, גם אז יש לי ספק כי גם אדם משתנה בתפיסותיו אבל אנחנו כותבים את זה ונוסעים.

איתן כבל: ואז באים אנשים שכל אחד רואה את זה באינטרס שלו, בעין שלו, בפרשנות שהוא רואה לעניין.

איתן כבל: לכן, הדברים צריכים להיות מה יותר חלוטים.

איתן כבל: כשאתה אומר לי: אל תדאג, אני דואג.

איתן כבל: אשרי הדואג תמיד.

איתן כבל: לכן אני אומר את זה גם פה, בעניין הזה.

איתן כבל: אני רוצה שניתן מסגרות ברורות.

איתן כבל: אין לי ספק, אני אומר לכם, עוד לא קרה היסטוריה שעמדו בלוח זמנים.

איתן כבל: צריך לתת מאה שנה בשביל להגיד טוב, בסוף זה יסתדר באיזו שהיא שנה.

איתן כבל: לכן אני אומר שאני רוצה תיחום של לו"ז גם פה וגם פה.

איתן כבל: אם לא שלושה חודשים, חודש וחצי.

איתן כבל: זה ממש מספיק זמן.

<אביטל סומפולינסקי: אז אנחנו יכולים לקבוע שהוועדה תבחן גם את פרטי הבקשה תוך שבועיים, כדי לדעת אם צריך מסמכים וגם תוך שבועיים היא מעבירה את הבקשה, בהנחה שהיא לא ביקשה מסמכים נוספים או מרגע שיש את הפרטים למשרד החקלאות ולמשרד התיירות, הם תוך 45 יום עונים ואתם, יש לכם עוד נגיד חודש לענות, שכל הדבר הזה ייקח משהו כמו גג שלושה חודשים?

<מרון כליפה: כן, אני חושב שזה אפשרי.

איתן כבל: המנהל יעבוד הרבה על הערכות.

<אביטל סומפולינסקי: אז שוב: שבועיים יש לכם לבדוק את פרטי הבקשה ולהעביר למשרד החקלאות ולמשרד התיירות.

<אביטל סומפולינסקי: עוד שבועיים ממועד שבו הוא המציא את המסמכים או שבועיים מרגע ש - - - בהנחה שלא ביקשתם פרטים נוספים.

<אביטל סומפולינסקי: משרד החקלאות ומשרד התיירות תוך 45 יום, ולכם יש מהתחלה עד הסוף שלושה חודשים פלוס סמכות של מנהל הרשות להאריך מועדים גם למבקש וגם לעצמו מטעמים מיוחדים.

איתן כבל: אוקי.

<אורן אבלה: אני נציג לשכת עורכי הדין, עורך דין כמובן.

<אורן אבלה: שאלה: את מגבילה את הסמכות?

<אורן אבלה: הסמכות מוגבלת מטעמים מיוחדים או ש"טעמים מיוחדים" זה נשאר פתוח?

איתן כבל: צריך להגדיר מה זה - -

<אביטל סומפולינסקי: סבירות שמנהל הרשות - -

<אורן אבלה: אבל הוא יכול להאריך ב-30 יום או שהוא יכול להאריך - -

איתן כבל: תראה, מה זה מטעמים מיוחדים?

איתן כבל: ברור שגם אם זה מגיע לבית המשפט, מטעמים מיוחדים זה לא כי הוא לא קם בבוקר.

איתן כבל: הכוונה היא שצריך באמת שיהיה - -

<אביטל סומפולינסקי: לכאורה אפשר היה לכתוב שהוא יכול להאריך את המועדים.

<אביטל סומפולינסקי: העובדה שאנחנו מבקשים את המועדים המיוחדים זה - -

איתן כבל: אביטל, אני לא רוצה לייצר מצב שאני סוגר ופותח מדי.

איתן כבל: כשאתה אומר "מטעמים מיוחדים", זה נותן לזה פלטפורמה מספיק חזקה כדי לדעת שאם הוא יגיע לבית משפט, הוא עלול להתבזות אם לא יהיה לו טעם מיוחד.

איתן כבל: לגבי 6 – המבקש התחייב להתגורר שמרכז חייו, אוקי?

איתן כבל: אני מזכיר את 3, שזו המלצה של משרד החקלאות ורשות המים.

<אביטל סומפולינסקי: ובמקום "מחזיק" אנחנו נכתוב "מבקש".

איתן כבל: אוקי.

איתן כבל: יש הערות נוספות לסעיף 8?

<מנחם זלוצקי: מה נסגר לגבי התכנית?

איתן כבל: כבר התייחסנו לזה.

<מנחם זלוצקי: אז זה נשאר ככה?

<מנחם זלוצקי: כללי?

<אביטל סומפולינסקי: זה נשאר יחד עם סעיף 2 שאומר שזה צריך להיות הודעה מרשות מקרקעי ישראל על קיומה של קרקע זמינה.

<אביטל סומפולינסקי: הפרשנות של רשות מקרקעי ישראל זה שזאת קרקע זמינה עם תכנית מפורטת?

<אביטל סומפולינסקי: כן, שזו קרקע זמינה - -

<שירה תם: כן, שזו קרקע זמינה.

<מנחם זלוצקי: זה בדיוק מה שהיושב ראש אמר.

<מנחם זלוצקי: זו פרשנות.

<מנחם זלוצקי: השאלה אם כל אחד יפרשן את זה?

<אביטל סומפולינסקי: לא, כאן אין פרשנות.

<אביטל סומפולינסקי: יש לכם מניעה שנכתוב "התכנית המפורטת החלה על המקרקעין"?

איתן כבל: אני רוצה שזה ייכתב ככה.

<דודו קוכמן: אי אפשר אבל להוציא שום מכרז על שטח - -

איתן כבל: לא, חבר'ה.

איתן כבל: סליחה גברתי.

איתן כבל: עצם העובדה שכבר מתנהל שיח וכל אחד מסביר את ההסבר שלו, זה מחייב שזה ירשם.

איתן כבל: אם כולנו הבנו והסכמנו, אז מה אכפת לנו שזה יהיה עם איזו הברגה?

איתן כבל: בבקשה, עם התוספת מפורטת.

<רות פרמינגר: שאלה להבהיר: האם בן אדם שיש לו תהליך תלוי ועומד מול רמ"י למשל יכול להגיש לוועדה?

איתן כבל: נשמה, זה אני לא יכול לכתוב בחוק.

איתן כבל: אין דבר כזה.

איתן כבל: יש מצב, בא בן אדם, התהליך הזה גם יכול להימשך שנים.

איתן כבל: ואז בשביל זה נעצור את כל הפרויקט?

איתן כבל: אני לא יודע להגיד את זה.

איתן כבל: אני מניח, אני רוצה לקוות שעל זה יאמר, רות, "אתה חונן לאדם דעת ומלמד לאנוש בינה".

איתן כבל: די לנו בעניין הזה שאתה מגיש תכנית.

איתן כבל: אם אתה אומר וואלה, הנה, יש פסיקה עוד חודש, אוקי.

איתן כבל: סביר.

איתן כבל: אם זה גורם לי עכשיו שהתהליך מתעכב ובגלל זה עלולים שישה אחרים או חמישה אחרים למצוא את עצמם נפגעים כתוצאה מכך, אז לא, עם כל הכבוד.

<רות פרמינגר: לא, אני דיברתי על בן אדם אחר כשהוא, יש לו תהליך אחר לא קשור מול רמ"י, והוא רוצה להגיש בקשה לחווה חדשה.

<לאה ורון: תסתכלי על סעיף 4 פסקה 2.

איתן כבל: אני לא חושב שזה במקום הזה צריך להיות בכלל.

איתן כבל: זה כאן לא בא לקבוע - -

<רן בנימין: זה בדיוק זה.

<אביטל סומפולינסקי: אם יש לך נחלה, אתה צריך לוותר על הנחלה ואם יש לך חוות בודדים, אתה לא יכול להיות בעל שתי חוות.

<אביטל סומפולינסקי: אתה לא יכול שמרכז חייך יהיה בו במקביל בשתי חוות בודדים.

<אבי מאיר: לא, במקרה שיש הליכים משפטיים כיום של רמ"י נגד אותן חוות שאנחנו רוצים להסדיר, שרמ"י לא יגידו שיש הקפאה.

איתן כבל: בכל הכבוד, אני הבנתי בדיוק את השאלה של רות ומה שהרחיב אבי.

איתן כבל: אני מבין את מה שאתה אומר, אבי - -

יצחק וקנין: אני מקווה שהחוק של אבי ייתן לזה פתרון.

איתן כבל: אני לא יודע, ברשותך, אני גם לא חושב - אם אני אתפתה להיכנס לפינה שאתה מכניס אותי, אנחנו מנטרלים את כל מה שהעברנו כאן עכשיו.

איתן כבל: פשוט התקדמנו אבל בלמנו.

איתן כבל: אני מעלה להצבעה את סעיף 8 עם התוספות, שינויים תיקונים.

איתן כבל: מי בעד ירים את ידו?

איתן כבל: בעד – הרוב

איתן כבל: נמנעים – אין

איתן כבל: אושר.

<מרון כליפה: "שמירת דינים 9.

<מרון כליפה: אין בכללים אלה כדי לגרוע מהוראות כל דין אחר, לרבות סמכויות רשות מקרקעי ישראל לפי כל דין וכן חוק חובת המכרזים, התשנ"ב-1992 והתקנות שהותקנו מכוחו.

<מרון כליפה: ?

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: תודה.

איתן כבל: אושר.

<מרון כליפה: "תחילה 10.

<מרון כליפה: תחילתם של כללים אלה בתוך 30 ימים מיום פרסומם.

<מרון כליפה: "

איתן כבל: הערות?

איתן כבל: מי בעד?

איתן כבל: בעד – הרוב

איתן כבל: נמנעים – אין

איתן כבל: אושר.

איתן כבל: יש פה עוד תוספת, צריך עוד משהו?

<קריאה: צריך להוסיף שמקום המגורים העיקרי הוא מרכז חיים.

איתן כבל: צריך להדגיש שזה מרכז חייו.

איתן כבל: אוקי.

איתן כבל: מי בעד התוספת?

איתן כבל: בעד – הרוב

איתן כבל: נמנעים – אין

איתן כבל: אושרה התוספת.

איתן כבל: שיהיה לכם בהצלחה.

איתן כבל: הישיבה נעולה.

איתן כבל: תודה.